# WY del Cranc

WY del Cranc (WY Cancri) és un estel variable a la constel·lació del Cranc (Càncer). S'hi pot localitzar a 1º 13' al sud de 67 Cancri. S'hi troba, d'acord a la nova reducció de les dades de paral·laxi d'Hipparcos, a 265 ± 40 anys llum del sistema solar.

## Característiques

WY Cancri és un estel binari proper les components del qual són una nana groga de tipus espectral G5V, l'estel primari, i una estrella subgegant ataronjada o nana taronja de tipus K4IV-V. La primària té una temperatura efectiva de 5.500 K i una massa un 15% inferior a la massa solar. Amb un radi igual al del Sol, rota a gran velocitat, igual o superior a 78 km/s. La seua acompanyant, més freda, té una temperatura de 4.000 K i una massa aproximadament la meitat de la qual té el Sol. Té un radi entre 0,58 i 0,65 radis solars i gira sobre si mateixa amb una velocitat de rotació projectada de 49 km/s. L'estel primari és un 10% menys lluminós que el Sol mentre que el seu acompanyant té una quarta part de la lluminositat solar.

## Variabilitat

WY Cancri és una binària eclipsant i a més una variable RS Canum Venaticorum, oscil·lant la seva lluentor entre magnitud aparent +9,51 i +10,14.
El període orbital d'aquesta binària és de només 0,83124 dies (19,9 hores), estant el pla orbital inclinat 88º respecte al plà del cel. S'ha observat que, a llarg termini, el període decreix a raó de 1,20 × 10$^{-7}$ dies per any. Atès que és una «binària separada» —no existeix transferència de massa entre les components— i que ambdues tenen tipus espectrals tardans, la variació secular del període pot estar causada per la pèrdua de moment angular per frenat magnètic.

## Referències

* ↑ Afirmat a: MK classifications of some northern hemisphere binary systems. Indicat a la font segons: SIMBAD. Pàgina: 131–144. Data de publicació: 1975.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Kinematics of chromospherically active binaries and evidence of an orbital period decrease in binary evolution» (en anglès). Monthly Notices of the Royal Astronomical Society, 3, 4-2004, pàg. 1069–1092. DOI: 10.1111/J.1365-2966.2004.07588.X.
* ↑ <«V* WY Cnc -- Variable of RS CVn type» (en anglès). SIMBAD (Centre de Dades astronòmiques d'Estrasburg). [Consulta: 13 desembre 2020].
* ↑ Eker, Z.; Ak, N. Filiz; Bilir, S.; Doğru, D.; Tüysüz, M.; Soydugan, E.; Bakış, H.; Uğraş, B.; Soydugan, F.; Erdem, A.; Demircan, O. «A catalogue of chromospherically active binary stars (third edition)». Monthly Notices of the Royal Astronomical Society, 389, 4, 2008. pp. 1722-1726.
* ↑ Brancewicz, H. K.; Dworak, T. Z. «A catalogue of parameters for eclipsing binaries». Acta Astronomica, 30, 4, 1980. pp. 501-524.
* ↑ Eker, Z.; Ak, N. Filiz; Bilir, S.; Doğru, D.; Tüysüz, M.; Soydugan, E.; Bakış, H.; Uğraş, B.; Soydugan, F.; Erdem, A.; Demircan, O. «A catalogue of chromospherically active binary stars (third edition)». Monthly Notices of the Royal Astronomical Society, 389, 4, 2008. pp. 1722-1726.
* ↑ Tian, Yongpo; Xiang, Fuyuan; Xie, Wenli; Tao, Xia «Period Change and Possible Magnetic Braking in WY Cancri». Publications of the Astronomical Society of Japan, 61, 4, 2009. pp. 675-677.